Պատահարից հետո ոստիկանության Երևան քաղաքի քննչական վարչության ճանապարհատրանսպորտային հանցագործությունների քննության բաժնում հարուցված քրեական գործի նախաքննության ընթացքում, կարելի է ասել, խայտառակ և ամոթալի փաստ է արձանագրվել. «ՎԱԶ-21214» մակնիշի ավտոմեքենայի ուղևոր, վթարից տուժած Էդգար Ա.-ն ցուցմունք է տվել, որ մինչ վթարն իր տաբատի ձախ գրպանում եղել է 7.500 ԱՄՆ դոլար և 375.000 դրամ: Գումարների անհետացման մասին իմացել է շտապօգնության մեքենայով «Էրեբունի» բժշկական կենտրոն տեղափոխվելուց և բուժօգնություն ստանալուց հետո, երբ շոշափել է տաբատի գրպանները: Մյուս տուժող Արթուր Ա.-ն նույնպես ցուցմունք է տվել, որ մինչ վթարը մեքենայի բեռնախցիկում դրել է 115.000 դրամ, որը վթարից հետո անհետացել է: